పాట్నా: 'ఇక తప్పు చేయడానికి ఎవరైనా భయపడాల్సిందే' అని బీహార్ ముఖ్యమంత్రి నితీష్ కుమార్ శుక్రవారంనాడు వ్యాఖ్యానించారు. నిర్భయ కేసులో నలుగురు దోషులకు ఉరిశిక్ష ఖరారు చేస్తూ సుప్రీంకోర్టు శుక్రవారం ఇచ్చిన తీర్పుపై నితీష్ స్పందించారు. సుప్రీం తీర్పును ఆయన స్వాగతించారు. న్యాయం జరగడంలో జాప్యం జరిగినా అత్యున్నత న్యాయస్థానం మంచి తీర్పు ఇచ్చిందని ప్రశంసింఛారు. 'సుప్రీం తీర్పు ప్రభావం తప్పనిసరిగా ఉంటుంది. అత్యాచారం వంటి అత్యంత పాశవికమైన నేరాలకు పాల్పడే వారికి శిక్ష కఠినంగా ఉంటుందనే భయం తప్పనిసరిగా కలుగుతుంది' అని మీడియాతో మాట్లాడుతూ నితీష్ అన్నారు. కాగా, సుప్రీంకోర్టు తీర్పును మహిళా హక్కుల కార్యకర్త, సమాజ్ వాదీ పార్టీ నేత ములాయం సింగ్ యాదవ్ కోడలు అపర్ణా యాదవ్ సైతం స్వాగతించారు. రేపిస్టులకు పడిన శిక్ష పట్ల ఆమె సంతోషం వ్యక్తం చేశారు. 'తీర్పు ఆలస్యమైంది. ఇంకా ముందే తీర్పు వచ్చి ఉండాల్సింది.  న్యాయం కోసం ఎదురుతెన్నులు చూస్తున్న మరికొందరి కోసం కూడా నా పోరాటం కొనసాగుతుంది' అని ఆమె వ్యాఖ్యానించారు.
patna: 'ika tappu cheyadaaniki evaraina bhayapadalsinde' ani beehar mukhyamantri nitish kumar sukravaaramnaadu vyaakhyaaninchaaru. nirbhaya kesulo naluguru doshulaku urisiksha khararu chestu supreenkortu sukravaaram ichina teerpupai nitish spandinchaaru. supreem teerpunu aayana swaagatinchaaru. nyaayam jaragadamlo jaapyam jarigina atyunnata nyaayasthaanam manchi teerpu ichindani prasamsinchaaru. 'supreem teerpu prabhaavam tappanisarigaa untundi. atyaachaaram vanti atyanta paasavikamaina neraalaku palpade vaariki shiksha kathinamgaa untundane bhayam tappanisarigaa kalugutundi' ani meediatho maatlaadutuu nitish annaru. kaga, supreenkortu teerpunu mahila hakkula kaaryakarta, samaj vaadii party netha mulayam sing yadav kodalu aparna yadav saitam swaagatinchaaru. repistulaku padina shiksha patla aame santosham vyaktam chesaru. 'teerpu aalasyamaindi. inka munde teerpu vachi undaalsindi.  nyaayam kosam edurutennulu chustunna marikondari kosam kuudaa naa poratam konasaagutundi' ani aame vyaakhyaaninchaaru.